Diari Oficial de la Generalitat Valenciana


Sumari del DOGV 5156, del 16-12-2005 (2005/13847)

Informació pública del programa per al desenvolupament d'actuació integrada del sector PPI-3 Coascri de Guadassuar.
-------------------------------------------------------------------------------------------------------------------

### Dades del document

Número de DOGV
:   5156

Data del DOGV
:   16-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13060


Organisme emissor
:   Cooperativa Agricola Santissim Crist de la Penya, SCOOP V.

Tipus de document
:   Anunci

Informació pública del programa per al desenvolupament d'actuació integrada del sector PPI-3 Coascri de Guadassuar. [2005/F13556]
  
Mitjançant este edicte s'anuncia l'obertura d'un període d'informació pública, pel termini d'un mes, per a formular al·legacions a l'alternativa tècnica que es dirà, i s'assenyala que dins d'este, el termini de concurrència serà el dels 20 primers dies hàbils, amb la possibilitat de formular alternatives tècniques en competència; estos terminis començaran a comptar-se a partir de l'endemà de la publicació en el Diari Oficial de la Generalitat Valenciana del present edicte, el qual sotmet a informació pública la proposta de programa per al desenvolupament d'actuació integrada del sector industrial PPI-3 Coascri de Guadassuar, presentat per la Cooperativa Agrícola Santíssim Crist de la Penya, S. Coop. V., de nacionalitat espanyola, amb domicili a Guadassuar, carrer de Colom, número 1.
  
La documentació que integra el programa esmentat per al desenvolupament d'actuació integrada està composta de:
  
- Programa d'actuació integrada del sector PPI-3.
  
- Pla parcial modificatiu del sector PPI-3.
  
- Avantprojecte d'urbanització del sector PPI-3.
  
- Estudi d'impacte ambiental.
  
- Estudi paisatgístic.
  
- Estudi acústic.
  
La dita documentació es trobarà a la vista durant el període d'exposició pública esmentat a la notaria d'Ana Victoria García-Granero Colomer, situada a Algemesí, carrer dels Arbres, número 52, on es podrà consultar de dilluns a divendres, de 10.00 a 14.00 hores, així com a les dependències de l'Ajuntament de Guadassuar.
  
Es fa advertiment que, dins del termini d'un mes, comptat des de la publicació de l'últim anunci, qualsevol persona podrà comparéixer a la notaria abans esmentada per a obtindre còpia de l'acta notarial de protocol·lització o sol·licitar que se li exhibisca esta.
  
Així mateix, es fa constar la possibilitat de consultar durant el mateix termini a l'Ajuntament de Guadassuar les actuacions derivades de la documentació depositada en este i de presentar les al·legacions que tinga per convenients a l'alternativa tècnica exposada al públic.
  
Es fa constar així mateix que es podran presentar alternatives tècniques en competència amb l'exposada al públic en un període de 20 dies, a comptar des de la publicació en el Diari Oficial de la Generalitat Valenciana d'este edicte, i a formular proposicions juridicoeconòmiques dins dels terminis legalment establits, tot això segons el que s'establix en els articles 45, 46 i 48 de la Llei Reguladora de l'Activitat Urbanística.
  
Es fa constar a més que s'han practicat les notificacions als titulars cadastrals dels terrenys de conformitat amb el que s'establix en l'article 48.c) de la Llei Reguladora de l'Activitat Urbanística, si bé este edicte servirà per a esmenar qualsevol defecte en què es puga incórrer en la dita notificació i per a notificar a aquells titulars cadastrals que siguen desconeguts, atés el tenor del que s'establix en l'article 59 de la Llei 30/1992. La relació de titulars cadastrals dels sectors és la que s'adjunta a continuació:
  
Cooperativa Agrícola Santíssim Crist de la Penya, S. Coop. V.
  
María Consuelo Miquel Sanlorenzo
  
Amparo Marqués Llopis
  
Consuelo Lafarga Montalvá
  
Estat Ministeri de Foment
  
El termini per a formular alternatives tècniques en competència amb la que s'exposa al públic de 20 dies podrà així mateix ser ampliat en altres 20 dies si, durant els 10 primers dies d'informació pública, qualsevol interessat es compromet fefaentment a formular alternativa tècnica en competència, substancialment distinta a l'exposada.
  
Les proposicions juridicoeconòmiques es presentaran al Registre General de l'ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats C) i D) de l'article 32 de la Llei Reguladora de l'Activitat Urbanística. L'acte d'obertura de pliques tindrà lloc a l'ajuntament, el dia següent hàbil a la conclusió del termini per a la seua presentació i, en qualsevol cas, prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.